Document ID: 31998R1664

KOMISSION ASETUS (EY) N:o 1664/98,
annettu 28 päivänä heinäkuuta 1998,
yksityiskohtaisista säännöistä puuvillan tukijärjestelmän soveltamisesta annetun asetuksen (ETY) N:o 1201/89 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Kreikan liittymisasiakirjan ja erityisesti puuvillaa koskevan pöytäkirjan N:o 4, sellaisena kuin se on viimeksi muutettuna neuvoston asetuksella (EY) N:o 1553/95 (1),
ottaa huomioon Kreikan liittymisasiakirjaan liitetyllä pöytäkirjalla N:o 4 käyttöön otetun puuvillan tukijärjestelmän mukauttamisesta 2 päivänä heinäkuuta 1987 annetun neuvoston asetuksen (ETY) N:o 1964/87 (2), sellaisena kuin se on viimeksi muutettuna asetuksella (ETY) N:o 1553/95, ja erityisesti sen 2 artiklan 4 kohdan,
ottaa huomioon puuvillan tukijärjestelmän yleisistä säännöistä ja asetuksen (ETY) N:o 2169/81 kumoamisesta 29 päivänä kesäkuuta 1995 annetun neuvoston asetuksen (EY) N:o 1554/95 (3), sellaisena kuin se on viimeksi muutettuna asetuksella (EY) N:o 1419/98 (4), ja erityisesti sen 11 artiklan 1 kohdan,
sekä katsoo, että
asetuksella (EY) N:o 1419/98 käyttöön otettujen puuvillan tukijärjestelmän mukautusten vuoksi on tarpeen tehdä niistä johtuvat muutokset yksityiskohtaisista säännöistä puuvillan tukijärjestelmän soveltamisesta 3 päivänä toukokuuta 1989 annettuun komission asetukseen (ETY) N:o 1201/89 (5), sellaisena kuin se on viimeksi muutettuna asetuksella (EY) N:o 1740/97 (6),
asetuksessa (EY) N:o 1419/98 otetaan käyttöön menettely tuotannon uudelleen arvioimiseksi ennen 1 päivää joulukuuta, jotta maksettava ennakko olisi lähempänä lopullisen tuen määrää; sen vuoksi olisi mukautettava asetus (ETY) N:o 1201/89, jotta mainittua menettelyä voitaisiin soveltaa,
tukijärjestelmän mukautuksilla on säädetty mahdollisuudesta poistattaa puuvillasta siemenet tuottajaryhmittymän lukuun; näissä olosuhteissa olisi sen vuoksi tarkennettava tuen hallintoa koskevat yksityiskohtaiset säännöt sekä edellytykset, jotka mainitun tuottajaryhmän on täytettävä, jotta tuki voidaan välittää sille, ja
tässä asetuksessa säädetyt toimenpiteet ovat pellavan ja hampun hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1201/89 seuraavasti:
1. Korvataan 5 artiklan 2 kohta seuraavasti:
"2. Samaksi ajanjaksoksi ja samana päivänä kuin 1 artiklan 1 kohdassa tarkoitetun puuvillan, josta siemeniä ei ole poistettu, maailmanmarkkinahinnan, komissio vahvistaa myös:
- 1 päivästä syyskuuta alkaen asetuksen (EY) N:o 1554/95 (*) 5 artiklan 3 a kohdan ensimmäisessä alakohdassa tarkoitetun ennakon määrän
- 16 päivästä joulukuuta alkaen asetuksen (EY) N:o 1554/95 5 artiklan 3 a kohdan toisessa alakohdassa tarkoitetun ennakon määrän.
Jos ennakkojen ero ei ole pienempi kuin 1 ecu sataa kilogrammaa kohden, ennen 16 päivää joulukuuta maksettuja ennakkoja korotetaan asianomaisten hakemuksesta ottamalla huomioon edellisen alakohdan toisessa luetelmakohdassa tarkoitettu määrä. Mainittuun hakemukseen on liitettävä todiste 9 artiklan 8 kohdan säännösten mukaisesti vahvistetun lisävakuuden antamisesta.
(*) EYVL L 148, 30. 6. 1995, s. 48."2. Korvataan 10 artiklan 3 kohta seuraavasti:
"3. Seuraavia säännöksiä sovelletaan, jos puuvillasta on tarkoitus poistaa siemenet yksittäisen tuottajan tai asetuksen (EY) N:o 1554/95 7 artiklan 2 kohdassa tarkoitetun tuottajaryhmittymän lukuun.
a) Asianomaisen siementenpoistoyrityksen on jätettävä 10 päivää ennen ensimmäistä valvontaanasettamista 7 artiklan 1 kohdassa tarkoitetulle elimelle ilmoitus siitä, poistetaanko puuvillasta siemenet yksittäisen tuottajan vai tuottajaryhmittymän lukuun.
Kummankin osapuolen allekirjoittamaan ilmoitukseen on lisäksi sisällyttävä:
i) edellytykset, joilla siementen poistaja hallinnoi 9 artiklassa tarkoitettuja valvontaanasettamista koskevia hakemuksia ja 7 artiklassa tarkoitettuja tukihakemuksia;
ii) edellytykset, joilla yksittäinen tuottaja tai tuottajaryhmittymä takaa siementenpoistajalle tukioikeuksia koskevien velvollisuuksien noudattamisen;
iii) sitoumus siitä, että tuki välitetään yksittäiselle tuottajalle tai tuottajaryhmittymälle.
b) Jos siemenet poistetaan tuottajaryhmittymän lukuun, a alakohdan iii alakohdassa tarkoitetun sitoumuksen toteutuminen edellyttää, että ryhmittymä todistaa sitoutuneensa maksamaan 2 kohdan g alakohdan mukaisesti tarkistetun vähimmäishinnan kaikille jäsenilleen. Tätä tarkoitusta varten ryhmittymän on ilmoitettava hinta, jonka tuottajat saavat 2 kohdan f alakohdan mukaisesti määritellystä puuvillasta, josta siemeniä ei ole poistettu.
c) Edellä olevan 2 kohdan h alakohdan säännöksiä sovelletaan soveltuvin osin silloin, kun puuvillasta poistetaan siemenet yksittäisen tuottajan tai tuottajaryhmittymän lukuun.
d) Valvontaanasettamishakemuksissa ja tukihakemuksissa on oltava viittaus a alakohdassa tarkoitettuun ilmoitukseen, sanotun kuitenkaan rajoittamatta 7 ja 9 artiklan säännösten soveltamista.
e) Toimivaltainen elin voi yksittäisen tuottajan tai tuottajaryhmittymän pyynnöstä toimittaa näille valvontaanasettamishakemuksia tai tukihakemuksia koskevat 7 ja 9 artiklassa tarkoitetut asiakirjat."3. Korvataan 12 artiklan 1 kohdan e alakohdassa ja 13 artiklan johdantolauseessa ilmaus "7 artiklan 2 kohdassa" ilmauksella "7 artiklan 1 ja 2 kohdassa".
4. Korvataan 12 artiklan 3 kohdan toinen alakohta seuraavasti:
"Tämä lupa voidaan myöntää erityisesti määrille, joista on poistettu siemenet yksittäisen tuottajan tai tuottajaryhmittymän lukuun."5. Korvataan 14 artiklan 1 kohdan e alakohdassa ilmaus "5 artiklan 3 kohdassa" ilmauksella "5 artiklan 3 a kohdan ensimmäisessä alakohdassa".
6. Lisätään 14 artiklan 1 kohtaan f alakohta seuraavasti:
"f) viimeistään kunkin vuoden 25 päivänä marraskuuta mahdollisimman uusimmat tiedot valvontaan asetetuista määristä sekä asetuksen (ETY) N:o 1554/95 5 artiklan 3 a kohdan toisessa alakohdassa tarkoitettu puuvillan, josta siemeniä ei ole poistettu, uudelleen arvioitu tuotanto."7. Korvataan 14 artiklan 1 kohdan toisessa alakohdassa ilmaus "d alakohdan kolmannessa luetelmakohdassa" ilmauksella "d alakohdan toisessa luetelmakohdassa".
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä syyskuuta 1998.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä heinäkuuta 1998.

Labels: 17
19
5